Il-Grupp Parlamentari Soċjalista fil-Parlament Ewropew (imsejjaħ il-Progressive Alliance of Socialists and Democrats) mhux konvint li l-Ministru tal-Affarijiet Barranin Malti Tonio Borg hu l-persuna adatta għall-Kummissarju tal-Unjoni Ewropeja. Ġie fil-medja lokali li s-soċjalisti għandhom diffikulta' dwar il-posizzjoni li ħa Tonio Borg dwar id-drittijiet tal-omosesswali meta l-Parlament Malti iddiskuta t-tibdil fil-liġijiet tal-kera u irrifjuta emenda imressqa mill-Opposizzjoni fil-Parlament imma iktar qabel proposta ukoll minn Alternattiva Demokratika. Hannes Swoboda President tal-Grupp Soċjalista fil-Parlament Ewropew fi stqarrija maħruġa nhar il-25 t'Ottubru 2012 qal hekk dwar Tonio Borg: Ma jidhirx li l-4 membri parlamentari soċjalisti Maltin oggezzjinaw għal dan. Imma f'Malta b'mod ipokritu jibqgħu jgħidu li qed jappoġġaw il-kandidatura ta' Tonio Borg. Bħal dejjem il-Labour jgħid ħaġa u jagħmel oħra: f'Malta jitkellem favur Tonio Borg. Barra qiegħed jappoġġa lil min jikkritikah. M'humiex kapaċi jkunu konsistenti. Hekk kienu u hekk jibqgħu. Jagħmlu dak li jaqbel fil-mument. F'Malta jitkellmu favur il-kandidatura ta' Tonio Borg. Barra minn Malta jilgħabuha ta' progressivi! Sadanittant Alternattiva Demokratika kienet ċara daqs il-kristall. Il-Grupp tal-Ħodor fil-Parlament Ewropew , kelliemi għal Affarijiet Internazzjonali u Ewropej ta' Alternattiva Demokratika m'huwiex konvint li Tonio Borg hu l-persuna adatta biex tkun Kummissarju Ewropew u dan minħabba l-posizzjoni tiegħu fuq drittijiet ċivili u drittijiet umani. L-issue m'hiex biss dwar il-posizzjoni ta' Tonio Borg fuq id-drittijiet ċivili tal-gays imma ukoll fuq il-posizzjoni tiegħu dwar r-refuġjati . Il-Ħodor Ewropej huma xettiċi dwar Tonio Borg fid-dawl ta' rapporti mill-Kummissjoni Għolja dwar ir-Refuġjati u Amnesty International. Tonio Borg għandu ħafna x'jispjega. Jekk ma jispjegax ser ikollu ħafna diffikultajiet.